
	1. ՀՀ ֆինանսների նախարարություն
	20․05.2026 թ.

	
	N 01/11-4/13146-2026

	   Նախագծի վերաբերյալ առաջարկություններ և դիտողություններ չունի:
	Ընդունվել է։

	2. ՀՀ արդարադատության նախարարություն
	21.05.2026թ.

	
	N /10.2.2/26523-2026

	1․ Նախագծի 1-ին կետի համաձայն՝ առաջարկվում է Կառավարության 2011 թվականի դեկտեմբերի 22-ի «Նոտարական վավերացում չպահանջող պայմանագրերի օրինակելի ձևերը հաստատելու մասին» թիվ 1851-Ն որոշման (այսուհետ՝ Որոշում) N 2 հավելվածում լրացնել Կառուցվող անշարժ գույք գնելու իրավունքի և հիփոթեքի պայմանագրի օրինակելի ձև (այսուհետ՝ Պայմանագիր)։
Վերոգրյալի կապակցությամբ հարկ է նկատել, որ քննարկվող որոշումը չի բովանդակում N 2 հավելված, ուստի, անհրաժեշտ է Պայմանագիրը ներառել Որոշման 1-ին կետով հաստատված Հավելվածում։ Եթե նպատակը Պայմանագիրը առանձին հավելվածով նախատեսելն է, ապա՝ հարկ է լրացուցիչ հիմնավորում նշվածի վերաբերյալ, քանի որ Հավելվածում ներառված են միայն նոտարական վավերացում չպահանջող պայմանագրերի օրինակելի ձևեր, ինչի պայմաններում անհասկանալի է տարբերակվող նման մոտեցումը։
	Չի ընդունվել։
   Հիմք ընդունելով ՀՀ կառավարության 2026 թվականի ապրիլի 18-ի «Հայաստանի Հանրապետության կառավարության 2011 թվականի դեկտեմբերի 22-ի
N 1851-Ն որոշման մեջ լրացումներ և փոփոխություններ կատարելու մասին» N 530-Ն որոշումը, որի 1-ին կետի 7-րդ ենթակետով լրացվել է նոր N 2 հավելված։ 


	2․ Պայմանագրի 2․2-րդ կետից հետո առաջարկվում է ավելացնել նոր կետ այն մասին, թե Կառուցապատողն անշարժ գույքի առուվաճառքի գնից որպես կանխավճար որքան գումար է ստացել, քանի որ, որպես կանոն, հիփոթեքի դեպքում որոշակի տոկոսի չափով կանխավճար է տրվում, իսկ վարկը ձևակերպվում է մնացած մասով:
	Ընդունվել է։
   Նախագծում կատարվել է համապատասխան լրացում։

	3․ Առաջարկվում է Պայմանագրի 2.3-րդ կետում գույքի անվանման դաշտ նախատեսելու փոխարեն միանգամից նշել «Անշարժ գույքը» բառերը` հաշվի առնելով, որ 2.1-ին կետում արդեն իսկ նշված է հաջորդիվ այն մեծատառով հիշատակելու մասին:
	Չի ընդունվել։
   Հաշվի առնելով այն հանգամանքը, որ ի ապահովումն հիմնական պարտավորության կատարման`
Գնորդ-Գրավատուն հօգուտ Գրավառուի կարող է գրավադրել այլ անշարժ գույք։


	4․ Պայմանագրի 3․3-րդ կետի համաձայն՝ փոխանցման ակտի ստորագրումից հետո, սակայն ոչ ուշ, քան կառուցապատման ավարտից հետո՝ առավելագույնը ____ ժամկետում, Գնորդ-Գրավատուն ապահովում է Անշարժ գույքի նկատմամբ իր սեփականության իրավունքի և Գրավառուի գրավի իրավունքի գրանցումը, եթե Գրավառուի և Գնորդ-Գրավատուի փոխադարձ համաձայնությամբ իրավունքների գրանցման կարգի վերաբերյալ այլ բան նախատեսված չէ։
Հարկ է նկատել, որ Քաղաքացիական օրենսգրքի 224.1-րդ հոդվածի 6-րդ մասի ուժով՝ կառուցված բազմաբնակարան կամ ստորաբաժանված շենքը, շենքից անշարժ գույքը կամ բնակելի տունը սեփականության իրավունքով փոխանցելու ակտը ենթակա է նոտարական վավերացման: Իսկ «Գույքի նկատմամբ իրավունքների պետական գրանցման մասին» օրենքի 24-րդ հոդվածի 6-րդ մասի ուժով՝ անշարժ գույքի նկատմամբ իրավունքների ծագմանը, փոփոխմանը, փոխանցմանն ուղղված գործարքներից (բացառությամբ միակողմ գործարքների) ծագող իրավունքների պետական գրանցման դիմումները պետք է ներկայացվեն ոչ ուշ, քան այդ գործարքների նոտարական վավերացման օրվանից սկսած` 30 աշխատանքային օրվա ընթացքում: Նման պայմաններում ստացվում է, որ գույքի նկատմամբ իրավունքի պետական գրանցումը պետք է ապահովվի փոխանցման ակտի նոտարական վավերացումից հետո 30 աշխատանքային օրվա ընթացքում։ Այսինքն, դիտարկումը վերաբերում է այն հանգամանքին, թե որ պահից պետք է հաշվարկվի գույքի նկատմամբ իրավունքի պետական գրանցման ժամկետի սկիզբը, ինչը «Գույքի նկատմամբ իրավունքների պետական գրանցման մասին» օրենքի 24-րդ հոդվածի 6-րդ մասի ուժով գործարքի նոտարական վավերացմամբ է պայմանավորված, մինչդեռ՝ կարգավորումից բխում է, որ հաշվարկը պետք է սկսվի փոխանցման ակտի ստորագրման պահից։
	Ընդունվել է։
   Նախագծում կատարվել է համապատասխան փոփոխություն։


	5․ Պայմանագրի 4-րդ՝ «Կողմերի իրավունքներն ու պարտավորությունները» բաժնում առաջարկվում է «պարտականություններ բառը փոխարինել «պարտականություններ» բառով։
	Ընդունվել է։
   Նախագծում կատարվել է համապատասխան փոփոխություն։

	6․ Պայմանագրի 4․1․2-րդ կետի համաձայն՝ Գնորդ-Գրավատուն իրավունք ունի հրաժարվել Անշարժ գույքը ընդունելուց (փոխանցման ակտը կնքելուց) և կառուցապատողից պահանջել վճարված գումարների վերադարձ Գրավառուի կարգադրության մեջ նշված բանկային հաշվին, եթե Անշարժ գույքի հայտնաբերված էական թերությունները, վնասվածքները կառուցապատողի կողմից չեն վերացվել ____ ժամկետի (կիրառելիության դեպքում՝ այլ համաձայնեցված ժամկետի) ընթացքում (…)։
Հստակեցման կարիք ունի «այլ համաձայնեցված ժամկետ» ձևակերպումը, քանի որ պարզ չէ՝ ինչ համաձայնեցված ժամկետի մասին է խոսքը, ո՞վ և ու՞մ հետ է որևէ ժամկետ համաձայնեցրել։ Ուստի, առաջարկվում է կա՛մ հստակեցնել ձևակերպումը՝ կիրառելով «կիրառելիության դեպքում՝ կողմերի կողմից սահմանված այլ ժամկետի» ձևակերպումը, կա՛մ ընդհանրապես հանել այն։
	Ընդունվել է։
   Նախագծում կատարվել է համապատասխան փոփոխություն։

	7․ Պայմանագրի 4․2․8-րդ, 4․3․4-րդ, 4․3․5-րդ, 4-6․10-րդ կետերում հղում է կատարված Պայմանագրի 5․3-րդ կետին, սակայն Պայմանագրում չկա նման կետ: Պայմանագրի 5-րդ բաժինն ավարտվում է 5․2-րդ կետով։
	Ընդունվել է
Նախագիծը լրամշակվել է։


	8․ Պայմանագրի 4.3.5.կետում և այլ կետերում թե՛ մեծատառով և թե՛ փոքրատառով հիշատակվում է վարկառուի մասին, մինչդեռ տվյալ սուբյեկտը Պայմանագրով նախատեսված չէ: Թեև պարզ է, որ խոսքը գնում է Գնորդ-Գրավատուի մասին, ով Գրավառուի հետ հարաբերություններում հանդես է գալիս որպես վարկառու, այդուհանդերձ իրավական որոշակիությունն ապահովելու համար առաջարկվում է Պայմանագրում որևէ տեղ նշել այդ մասին կամ բոլոր տեղերում «Վարկառու» բառը փոխարինել «Գնորդ-Գրավատու» բառերով:
	Ընդունվել է:
   Նախագծում կատարվել է համապատասխան լրացում։


	9․ Պայմանագրի 6.6 կետի համաձայն՝ սույն պայմանագրի 4.6.9-րդ կետի խախտման դեպքում Կառուցապատողը Գնորդ-Գրավատուին և/կամ Գրավառուին նրանց պահանջով ամբողջ ծավալով հատուցում է Անշարժ գույքի վնասվածքների և օրենքով նախատեսված այլ ռիսկերի հետ կապված վնասները։
Այս մասով հարկ է նկատել, որ Պայմանագրի 4.6.9-րդ կետը վերաբերում է սնանկության, սնանկության վտանգի վարույթի, դատական գործընթացի հարուցման, ֆինանսական վիճակի վատթարացման (կամ վատթարացման վտանգի) կամ որպես մեղադրյալ ներգրավվելու դեպքում այդ մասին ողջամիտ ժամկետում Գրավառուին և Գնորդ-գրավատուին տեղեկացնելու կառուցապատողի պարտականությանը, հետևաբար՝ պարզ չէ, թե պայմանագրի 6.6-րդ կետում նշված` Անշարժ գույքի ինչ վնասվածքների մասին կարող է խոսք գնալ:
	Ընդունվել է
Նախագիծը լրամշակվել է։


	10․ Առաջարկվում է Պայմանագրի 8-րդ բաժնում ծանուցման յուրաքանչյուր եղանակից հետո ավելացնել կողմերի անունները, ինչպես նաև տողեր, որտեղ անձինք կկարողանան նշել համապատասխան եղանակին վերաբերող տվյալները, այն է` էլ. փոստի հասցե և այլն:
	Մասամբ ընդունվել է։
   Պայմանագրի 1-ին բաժնում կատարվել է լրացում՝ նախատեսելով էլեկտրոնային փոստի հասցեի պարտադիր լրացման դաշտ։


	11․ Պայմանագրի 9․1-ին կետին համապատասխան բանակցությունների միջոցով համաձայնության չգալու պարագայում վեճը արբիտրաժի միջոցով լուծել նախընտրելու դեպքում հարկ է Պայմանագրում արբիտրաժային վերապահման հատուկ դաշտեր նախատեսել, օրինակ՝ հաստատություն, արբիտրների քանակ, լեզու և այլն։
Միաժամանակ, հայտնում ենք, որ Նախագիծը «Նորմատիվ իրավական ակտերի մասին» օրենքի 6-րդ հոդվածով նախատեսված կարգով պետական-իրավական փորձաքննության ներկայացվելու դեպքում ԱՆ իրավական ակտերի փորձաքննության գործակալության կողմից դրա վերաբերյալ կտրամադրվի փորձագիտական եզրակացություն:
	Մասամբ ընդունվել է։
Նախագիծը լրամշակվել է։






Ընդունվել է ի գիտություն։

	3․ ՀՀ կենտրոնական բանկ
	04.06.2026թ.

	
	N 15.1-07/530-26

	   Հաշվի առնելով Նախագծով հետապնդվող նպատակները' միտված կառուցվող անշարժ գույք գնելու իրավունքի և հիփոթեքի պայմանագրերի կնքման ընթացակարգերի պարզեցմանն ու արդյունավետության բարձրացմանը, ինչպես նաև հիմք ընդունելով համատեղ քննարկումների արդյունքում արձանագրված այն փաստը, որ գրավադրված անշարժ գույքի արտադատական կարգով բռնագանձման ինստիտուտը հանդիսանում է հիփոթեքային գործարքների կնքման առանցքային նախապայման, որը, սակայն, բացակայում է Նախագծով առաջարկվող կարգավորումներում, գտնում ենք, որ պայմանագրերը Նախագծով առաջարկվող ձևանմուշով կնքելը գործնական կիրառության տեսանկյունից կարող է լինել խնդրահարույց:
	Չի ընդունվել։


	Միևնույն ժամանակ, Ձեր ուշադրությունն ենք ցանկանում հրավիրել հետևյալ հարցին' առաջարկելով դիտարկել դրա լուծմանն ուղղված կարգավորումներ նախատեսելու նպատակահարմարությունը Նախագծում:	Այսպես, համաձայն Հայաստանի Հանրապետության քաղաքացիական օրենսգրքի 265-րդ հոդվածի 1-ին մասի' «Հողամասի հիփոթեքի դեպքում գրավի իրավունքն օրենքի ուժով տարածվում է նաև այդ հողամասում գտնվող կամ կառուցվող' գրավատուի շենքերի և շինությունների վրա»: Դրան զուգահեռ, կառուցվող շենքում գույքային միավորի նկատմամբ բանկի գրավի իրավունքն ամրագրվում է նաև գնորդի և բանկի միջև կնքվող հիփոթեքային վարկի պայմանագրով ստանձնած պարտավորությունների կատարումն ապահովելու համար:
Նշված երկու կարգավորումների ուժով գործնականում երբեմն ստեղծվում է իրավիճակ, երբ չնայած գնորդի կողմից ամբողջությամբ կատարվում են հիփոթեքային պայմանագրից բխող բանկի նկատմամբ պարտավորությունները, այնուամենայնիվ, գնորդի բնակարանը Հայաստանի Հանրապետության քաղաքացիական օրենսգրքի 265- րդ հոդվածի ուժով շարունակում է հանդիսանալ գրավի առարկա' ի ապահովումն բանկի հանդեպ կառուցապատողի պարտավորությունների:

Նշվածը նկատի ունենալով՝ առաջարկում ենք դիտարկել Նախագծում համապատասխան դրույթ նախատեսելու անհրաժեշտությունը, ըստ որի՝ գնորդի կողմից իր պարտավորությունների ամբողջական կատարման դեպքում գույքային միավորի նկատմամաբ գրավի իրավունքը դադարում է։
	Չի ընդունվել։
  Ներկայացված առաջարկը դուրս է Նախագծի կարգավորման առարկայից, քանի որ Նախագծով նախատեսվում է հաստատել պայմանագրի օրինակելի ձև, այլ ոչ թե սահմանել գրավի իրավունքի դադարման ինքնուրույն նյութաիրավական հիմքեր կամ փոփոխել գրավային հարաբերությունների վերաբերյալ քաղաքացիաիրավական կարգավորումները։ 


	4․ ՀՀ արդարադատության նախարարություն
(ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ)
	05.06.2026թ.

	
	N /27.1.2/29446-2026

	1․ Նախագծի 1-ին կետի համաձայն՝ առաջարկվում է Կառավարության 2011 թվականի դեկտեմբերի 22-ի «Նոտարական վավերացում չպահանջող պայմանագրերի օրինակելի ձևերը հաստատելու մասին» թիվ 1851-Ն որոշման (այսուհետ՝ Որոշում) N 2 հավելվածում լրացնել Կառուցվող անշարժ գույք գնելու իրավունքի և հիփոթեքի պայմանագրի օրինակելի ձև (այսուհետ՝ Պայմանագիր)։
Վերոգրյալի կապակցությամբ հարկ է նկատել, որ քննարկվող որոշումը չի բովանդակում N 2 հավելված, ուստի, անհրաժեշտ է Պայմանագիրը ներառել Որոշման 1-ին կետով հաստատված Հավելվածում։ Եթե նպատակը Պայմանագիրը առանձին հավելվածով նախատեսելն է, ապա՝ հարկ է լրացուցիչ հիմնավորում նշվածի վերաբերյալ, քանի որ Հավելվածում ներառված են միայն նոտարական վավերացում չպահանջող պայմանագրերի օրինակելի ձևեր, ինչի պայմաններում անհասկանալի է տարբերակվող նման մոտեցումը։
	Չի ընդունվել։
   Հիմք ընդունելով ՀՀ կառավարության 2026 թվականի ապրիլի 18-ի «Հայաստանի Հանրապետության կառավարության 2011 թվականի դեկտեմբերի 22-ի
N 1851-Ն որոշման մեջ լրացումներ և փոփոխություններ կատարելու մասին» N 530-Ն որոշումը, որի 1-ին կետի 7-րդ ենթակետով լրացվել է նոր N 2 հավելված։ 


	2․ Պայմանագրի 2․2-րդ կետից հետո առաջարկվում է ավելացնել նոր կետ այն մասին, թե Կառուցապատողն անշարժ գույքի առուվաճառքի գնից որպես կանխավճար որքան գումար է ստացել, քանի որ, որպես կանոն, հիփոթեքի դեպքում որոշակի տոկոսի չափով կանխավճար է տրվում, իսկ վարկը ձևակերպվում է մնացած մասով:
	Ընդունվել է։
   Նախագծում կատարվել է համապատասխան լրացում։

	3․ Առաջարկվում է Պայմանագրի 2.3-րդ կետում գույքի անվանման դաշտ նախատեսելու փոխարեն միանգամից նշել «Անշարժ գույքը» բառերը` հաշվի առնելով, որ 2.1-ին կետում արդեն իսկ նշված է հաջորդիվ այն մեծատառով հիշատակելու մասին:
	Չի ընդունվել։
   Հաշվի առնելով այն հանգամանքը, որ ի ապահովումն հիմնական պարտավորության կատարման`
Գնորդ-Գրավատուն հօգուտ Գրավառուի կարող է գրավադրել այլ անշարժ գույք։


	4․ Պայմանագրի 3․3-րդ կետի համաձայն՝ փոխանցման ակտի ստորագրումից հետո, սակայն ոչ ուշ, քան կառուցապատման ավարտից հետո՝ առավելագույնը ____ ժամկետում, Գնորդ-Գրավատուն ապահովում է Անշարժ գույքի նկատմամբ իր սեփականության իրավունքի և Գրավառուի գրավի իրավունքի գրանցումը, եթե Գրավառուի և Գնորդ-Գրավատուի փոխադարձ համաձայնությամբ իրավունքների գրանցման կարգի վերաբերյալ այլ բան նախատեսված չէ։
Հարկ է նկատել, որ Քաղաքացիական օրենսգրքի 224.1-րդ հոդվածի 6-րդ մասի ուժով՝ կառուցված բազմաբնակարան կամ ստորաբաժանված շենքը, շենքից անշարժ գույքը կամ բնակելի տունը սեփականության իրավունքով փոխանցելու ակտը ենթակա է նոտարական վավերացման: Իսկ «Գույքի նկատմամբ իրավունքների պետական գրանցման մասին» օրենքի 24-րդ հոդվածի 6-րդ մասի ուժով՝ անշարժ գույքի նկատմամբ իրավունքների ծագմանը, փոփոխմանը, փոխանցմանն ուղղված գործարքներից (բացառությամբ միակողմ գործարքների) ծագող իրավունքների պետական գրանցման դիմումները պետք է ներկայացվեն ոչ ուշ, քան այդ գործարքների նոտարական վավերացման օրվանից սկսած` 30 աշխատանքային օրվա ընթացքում: Նման պայմաններում ստացվում է, որ գույքի նկատմամբ իրավունքի պետական գրանցումը պետք է ապահովվի փոխանցման ակտի նոտարական վավերացումից հետո 30 աշխատանքային օրվա ընթացքում։ Այսինքն, դիտարկումը վերաբերում է այն հանգամանքին, թե որ պահից պետք է հաշվարկվի գույքի նկատմամբ իրավունքի պետական գրանցման ժամկետի սկիզբը, ինչը «Գույքի նկատմամբ իրավունքների պետական գրանցման մասին» օրենքի 24-րդ հոդվածի 6-րդ մասի ուժով գործարքի նոտարական վավերացմամբ է պայմանավորված, մինչդեռ՝ կարգավորումից բխում է, որ հաշվարկը պետք է սկսվի փոխանցման ակտի ստորագրման պահից։
	Ընդունվել է։
   Նախագծում կատարվել է համապատասխան փոփոխություն։


	5․ Պայմանագրի 4-րդ՝ «Կողմերի իրավունքներն ու պարտավորությունները» բաժնում  առաջարկվում է «պարտականություններ բառը փոխարինել «պարտականություններ» բառով։
	Ընդունվել է։
   Նախագծում կատարվել է համապատասխան փոփոխություն։

	6․ Պայմանագրի 4․1․2-րդ կետի համաձայն՝ Գնորդ-Գրավատուն իրավունք ունի հրաժարվել Անշարժ գույքը ընդունելուց (փոխանցման ակտը կնքելուց) և կառուցապատողից պահանջել վճարված գումարների վերադարձ Գրավառուի կարգադրության մեջ նշված բանկային հաշվին, եթե Անշարժ գույքի հայտնաբերված էական թերությունները, վնասվածքները կառուցապատողի կողմից չեն վերացվել ____ ժամկետի (կիրառելիության դեպքում՝ այլ համաձայնեցված ժամկետի) ընթացքում (…)։
Հստակեցման կարիք ունի «այլ համաձայնեցված ժամկետ» ձևակերպումը, քանի որ պարզ չէ՝ ինչ համաձայնեցված ժամկետի մասին է խոսքը, ո՞վ և ու՞մ հետ է որևէ ժամկետ համաձայնեցրել։ Ուստի, առաջարկվում է կա՛մ հստակեցնել ձևակերպումը՝ կիրառելով «կիրառելիության դեպքում՝ կողմերի կողմից սահմանված այլ ժամկետի» ձևակերպումը, կա՛մ ընդհանրապես հանել այն։
	Ընդունվել է։
   Նախագծում կատարվել է համապատասխան փոփոխություն։

	7․ Պայմանագրի 4․2․8-րդ, 4․3․4-րդ, 4․3․5-րդ, 4-6․10-րդ կետերում հղում է կատարված Պայմանագրի 5․3-րդ կետին, սակայն Պայմանագրում չկա նման կետ: Պայմանագրի 5-րդ բաժինն ավարտվում է 5․2-րդ կետով։
	Ընդունվել է։
Նախագիծը լրամշակվել է։


	8․ Պայմանագրի 4.3.5.կետում և այլ կետերում թե՛ մեծատառով և թե՛ փոքրատառով հիշատակվում է վարկառուի մասին, մինչդեռ տվյալ սուբյեկտը Պայմանագրով նախատեսված չէ: Թեև պարզ է, որ խոսքը գնում է Գնորդ-Գրավատուի մասին, ով Գրավառուի հետ հարաբերություններում հանդես է գալիս որպես վարկառու, այդուհանդերձ իրավական որոշակիությունն ապահովելու համար առաջարկվում է Պայմանագրում որևէ տեղ նշել այդ մասին կամ բոլոր տեղերում «Վարկառու» բառը փոխարինել «Գնորդ-Գրավատու» բառերով:
	Ընդունվել է։
   Նախագծում կատարվել է համապատասխան լրացում։


	9․ Պայմանագրի 6.6 կետի համաձայն՝ սույն պայմանագրի 4.6.9-րդ կետի խախտման դեպքում Կառուցապատողը Գնորդ-Գրավատուին և/կամ Գրավառուին նրանց պահանջով ամբողջ ծավալով հատուցում է Անշարժ գույքի վնասվածքների և օրենքով նախատեսված այլ ռիսկերի հետ կապված վնասները։
Այս մասով հարկ է նկատել, որ Պայմանագրի 4.6.9-րդ կետը վերաբերում է սնանկության, սնանկության վտանգի վարույթի, դատական գործընթացի հարուցման, ֆինանսական վիճակի վատթարացման (կամ վատթարացման վտանգի) կամ որպես մեղադրյալ ներգրավվելու դեպքում այդ մասին ողջամիտ ժամկետում Գրավառուին և Գնորդ-գրավատուին տեղեկացնելու կառուցապատողի պարտականությանը, հետևաբար՝ պարզ չէ, թե պայմանագրի 6.6-րդ կետում նշված` Անշարժ գույքի ինչ վնասվածքների մասին կարող է խոսք գնալ:
	Ընդունվել է։
Նախագիծը լրամշակվել է։


	10․ Առաջարկվում է Պայմանագրի 8-րդ բաժնում ծանուցման յուրաքանչյուր եղանակից հետո ավելացնել կողմերի անունները, ինչպես նաև տողեր, որտեղ անձինք կկարողանան նշել համապատասխան եղանակին վերաբերող տվյալները, այն է` էլ. փոստի հասցե և այլն:
	Մասամբ ընդունվել է։
   Պայմանագրի 1-ին բաժնում կատարվել է լրացում՝ նախատեսելով էլեկտրոնային փոստի հասցեի պարտադիր լրացման դաշտ։


	11․ Պայմանագրի 9․1-ին կետին համապատասխան բանակցությունների միջոցով համաձայնության չգալու պարագայում վեճը արբիտրաժի միջոցով լուծել նախընտրելու դեպքում հարկ է Պայմանագրում արբիտրաժային վերապահման հատուկ դաշտեր նախատեսել, օրինակ՝ հաստատություն, արբիտրների քանակ, լեզու և այլն։
	
Մասամբ ընդունվել է։
Նախագիծը լրամշակվել է։

	ՀՀ վարչապետի աշխատակազմ
	29.06.2026թ.

	
	N 02/12.63/22233-2026

	ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ
Նախագծի 2-րդ կետի համաձայն՝ սույն որոշումն ուժի մեջ է մտնում անշարժ գույքի պետական ռեգիստրի պաշտոնական կայքէջի էլեկտրոնային համակարգում համապատասխան գործիքակազմի տեղադրումից և գործարկումից հետո, սակայն ոչ ուշ, քան սույն որոշման պաշտոնական հրապարակման օրվանից երեք ամիս անց: Հարկ է նկատի ունենալ, որ ընդգծված դրույթը իրավական որոշակիության սկզբունքին չի համապատասխանում՝ նկատի ունենալով, որ վերոնշյալ ձևակերպման պարագայում սույն նախագծի ուժի մեջ մտնելու ժամկետը հստակ չէ:
	Չի ընդունվել։
   «Նորմատիվ իրավական ակտերի մասին» օրենքի 23-րդ հոդվածի 1-ին մասի համաձայն՝ նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց պաշտոնական հրապարակմանը հաջորդող օրվանից։ Միաժամանակ, նույն օրենքի 13-րդ հոդվածի 4-րդ մասի 1-ին կետով նախատեսված է, որ նորմատիվ իրավական ակտն ունենում է անցումային դրույթներ, եթե նորմատիվ իրավական ակտը լրիվ գործողության մեջ դնելու համար պահանջվում են ժամկետներ կամ որոշակի պայմաններ։
Հետևաբար, որոշման ուժի մեջ մտնելը համապատասխան էլեկտրոնային գործիքակազմի տեղադրման և գործարկման փաստով պայմանավորելը ինքնին չի հակասում իրավական որոշակիության սկզբունքին, քանի որ նշված պայմանը օբյեկտիվորեն ստուգելի է, իսկ դրան զուգահեռ նախագծով սահմանված է նաև ուժի մեջ մտնելու վերջնական ժամկետ՝ ոչ ուշ, քան պաշտոնական հրապարակման օրվանից վեց ամիս անց։ Նման մոտեցումը բխում է նաև ակտի գործնական կիրառելիությունն ապահովելու անհրաժեշտությունից՝ բացառելով իրավական ակտի ուժի մեջ մտնելը այնպիսի փուլում, երբ դրա կիրառման համար անհրաժեշտ տեխնիկական պայմանները դեռևս ապահովված չեն։
   Համանման կարգավորում առկա է նաև ՀՀ կառավարության 2026 թվականի ապրիլի 18-ի N 530-Ն որոշմամբ, որով փոփոխություններ և լրացումներ են կատարվել ՀՀ կառավարության 2011 թվականի դեկտեմբերի 22-ի N 1851-Ն որոշման մեջ, և որի 2-րդ կետով որոշման ուժի մեջ մտնելը նույնպես պայմանավորվել է անշարժ գույքի պետական ռեգիստրի պաշտոնական կայքէջի էլեկտրոնային համակարգի «Անձնական գրասենյակ» բաժնում համապատասխան գործիքակազմի տեղադրմամբ և գործարկմամբ, սակայն ոչ ուշ, քան պաշտոնական հրապարակման օրվանից երեք ամիս անց։

	ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ
1. Նախագծի 1-ին կետով նախատեսվում է Որոշման N 2 հավելվածում լրացնել Կառուցվող անշարժ գույք գնելու իրավունքի և հիփոթեքի պայմանագրի օրինակելի ձևը, մինչդեռ՝ համաձայն Քաղաքացիական օրենսգրքի 263-րդ հոդվածի 5-րդ մասի համաձայն՝ Կառավարությունը հաստատում է բանկի կամ հիփոթեքային վարկ տրամադրելու իրավասություն ունեցող վարկային կազմակերպության մասնակցությամբ կառուցվող անշարժ գույք գնելու իրավունքի և հիփոթեքի խառը պայմանագրերը կամ անշարժ գույքի առք ու վաճառքի և հիփոթեքի խառը պայմանագրերը։ Ելնելով վերոգրյալից՝ առաջարկում ենք Նախագծի և հավելվածի կարգավորումները համապատասխանեցնել Քաղաքացիական օրենսգրքի 263-րդ հոդվածի 5-րդ մասի պահանջներին։ Սույն դիտարկումը վերաբերում է նաև Նախագծի հավելվածի 1.3-րդ կետով առաջարկվող «վարկային կազմակերպության» և Քաղաքացիական օրենսգրքի 263-րդ հոդվածի 5-րդ մասով սահմանված՝ «հիփոթեքային վարկ տրամադրելու իրավասություն ունեցող վարկային կազմակերպության» ձևակերպումներին։
	Ընդունվել է ի գիտություն։
   Միաժամանակ հայտնում ենք, որ Նախագծով այս փուլում նախատեսվում է հաստատել միայն կառուցվող անշարժ գույք գնելու իրավունքի և հիփոթեքի պայմանագրի օրինակելի ձևը։










Ընդունվել է։
Նախագիծը լրամշակվել է։

	2. Նախագծի հավելվածի 3.2-րդ կետով նախատեսվում է սահմանել, որ կառուցապատման ավարտից (գույքային համալիրի նկատմամբ կառուցապատողի սեփականության իրավունքի գրանցման պահից) հետո՝ ոչ ավել քան 6 ամիս ժամկետում, կողմերը ստորագրում են փոխանցման ակտը։ Մինչդեռ՝ 3.3-րդ կետով առաջարկվում է սահմանել, որ փոխանցման ակտի ստորագրումից և նոտարական վավերացումից հետո, սակայն ոչ ուշ, քան կառուցապատման ավարտից հետո՝ առավելագույնը  երեսունօրյա ժամկետում, Գնորդ-Գրավատուն ապահովում է Անշարժ գույքի նկատմամբ իր սեփականության իրավունքի և Գրավառուի գրավի իրավունքի գրանցումը։ Հաշվի առնելով գործողությունների հաջորդականությունը և առաջարկվող ժամկետների հակասությունները՝ առաջարկում ենք վերոնշյալ կետերը խմբագրել։
	Ընդունվել է։
Նախագիծը լրամշակվել է։

	Որոշվեց՝ տալ բացասական դիրքորոշում՝ առաջարկելով Կադաստրի կոմիտեին՝ 1) Կենտրոնական բանկի խորհրդի անդամ Արտակ Մանուկյանի առաջարկությամբ՝ քննարկել գրավադրված անշարժ գույքի արտադատական կարգով իրացման մեխանիզմների վերաբերյալ նախագծում կարգավորումներ ներառելու հնարավորության հարցը. 2) Վարչապետի աշխատակազմի տարածքային զարգացման և շրջակա միջավայրի հարցերի վարչության պետ Աստղիկ Մելքոնյանի առաջարկությամբ՝ քննարկել նախագծով նաև բանկի կամ հիփոթեքային վարկ տրամադրելու իրավասություն ունեցող վարկային կազմակերպության մասնակցությամբ կառուցվող անշարժ գույքի առք ու վաճառքի և հիփոթեքի խառը պայմանագիրը նոտարական վավերացում չպահանջող պայմանագրերի օրինակելի ձևերում լրացնելու հնարավորության հարցը, ինչպես նաև իրականացնել տեխնիկական բնույթի շտկումներ. 3) նախարարական կոմիտեի նիստում հնչեցված դիտարկումներին համապատասխան և Կադաստրի կոմիտեի ղեկավարի տեղակալ Նանե Ղազարյանի առաջարկությամբ՝ Արդարադատության նախարարության հետ համատեղ մշակել և նախարարական կոմիտեի նիստի քննարկմանը ներկայացնել բանկի կամ հիփոթեքային վարկ տրամադրելու իրավասություն ունեցող վարկային կազմակերպության մասնակցությամբ կառուցվող անշարժ գույքի առք ու վաճառքի և հիփոթեքի խառը պայմանագիրը նոտարական վավերացում չպահանջող պայմանագրերի օրինակելի ձևերում լրացնելու վերաբերյալ կարգավորում, և միաժամանակ՝ շրջանառության մեջ դնել անշարժ գույքի փոխանցման ակտի նոտարական վավերացման պարտադիր պահանջը հանելու վերաբերյալ կարգավորման մասին համապատասխան իրավական ակտի նախագիծ:
	Ընդունվել է։
Նախագիծը լրամշակվել է։

